
	วันอังคาร 15 สิงหาคม 2560

	เวลา 09:30 - 10:30 น.
	คณะเดินทางถึงโครงการพัฒนาดอยตุง (พื้นที่ทรงงาน) อันเนื่องมาจากพระราชดำริ อ.แม่ฟ้าหลวง จ.เชียงราย

	เวลา 10:30 - 11:15 น.
	ฟังการบรรยายสรุปในหัวข้อ การพัฒนาตามตำราแม่ฟ้าหลวง

	เวลา 11:15 - 11:30 น.
	รับประทานอาหารว่าง 

	เวลา 11:30 - 12:00 น.
	ชมหอแห่งแรงบันดาลใจ "เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"

	เวลา 12:00 - 12:30 น.
	ชมสวนแม่ฟ้าหลวง"สวนไม้ดอกไม้ประดับเมืองหนาวแห่งนี้เป็นแหล่งท่องเที่ยวหลักที่ช่วยสร้างงานและรายได้ให้ดอยตุง ทั้งยังช่วยพัฒนาทักษะอาชีพที่หลากหลาย ตั้งแต่การท่องเที่ยว การเพาะเลี้ยงเนื้อเยื่อ และโรงเพาะปลูก ซึ่งทักษะและรายได้เหล่านี้ถือเป็นการสร้างพลังให้ชุมชน เปลี่ยนอาชีพให้ชาวบ้านหลายคนจากแรงงานรับจ้างเป็นเจ้าของกิจการ"

	เวลา 12:30 - 13:30 น.
	รับประทานอาหารกลางวัน ณ ครัวตำหนัก

	เวลา 13:30 - 13:40 น.
	ออกเดินทางไปยัง แปลงป่าเศรษฐกิจ นวุติ ไซต์ 1

	เวลา 13:40 - 14:30 น.
	ศึกษาดูงานแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย "บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกันเป็นของภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว เป็นตัวแปรสำคัญที่ทำให้คนกับป่าอยู่ด้วยกันอย่างพึ่งพา พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม"

	เวลา 14:30 - 15:00 น.
	ออกเดินทางไปยังศูนย์ผลิตและจำหน่ายงานมือ

	เวลา 15:00 - 15:45 น.
	ศึกษาดูงานศูนย์ผลิตและจำหน่ายงานมือ 2 โรงงาน (โรงงานคั่วกาแฟ และโรงงานทอผ้า)"ครั้งแรกก่อตั้งขึ้นมาเพื่อเป็นศูนย์ฝึกอาชีพด้านหัตถกรรม เป็นพัฒนาขั้นกลางน้ำ โดยการสร้างงานสร้างอาชีพ เพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย • ชมโรงงานทอผ้า เย็บผ้า • ชมโรงงานกระดาษสา • ชมโรงงานคั่วกาแฟดอยตุง • ชมโรงงานเซรามิก"

	เวลา 15:45 - 16:00 น.
	รับประทานอาหารว่าง 

	เวลา 16:00 - 16:30 น.
	สรุปการศึกษาดูงานประจำวัน ณ ห้องประชุมชั้น 2 โรงงานทอผ้า ศูนย์ผลิตและจำหน่วยงานมือ

	เวลา 16:30 - 17:30 น.
	คณะออกเดินทางจากโครงการพัฒนาดอยตุงฯ ไปยังร้านอาหารสลุงคำ โดยสวัสดิภาพ


